ໄຊຍະບູລີປະເມີນຜົນການຈັດຕັ້ງປະຕິບັດ ແລະ ປຶກສາຫາລືກ່ຽວກັບການປັບປຸງກົດໝາຍວ່າດ້ວຍສະຖິຕີ.
ໄຊຍະບູລີປະເມີນຜົນການຈັດຕັ້ງປະຕິບັດ ແລະ ປຶກສາຫາລືກ່ຽວກັບການປັບປຸງກົດໝາຍວ່າດ້ວຍສະຖິຕີ,ໄດ້ຈັດຂຶ້ນ
ໃນຕອນເຊົ້າຂອງວັນທີ 24 ສິງຫາ 2016 ນີ້ຢູ່ທີ່ຫ້ອງປະຊຸມຂອງ ພະແນກກະສິກຳ ແລະ ປ່າໄມ້ແຂວງໄຊຍະບູລີ, ໂດຍການເປັນ
ກຽດເຂົ້າຮ່ວມຂອງທ່ານ ເພັງນິລັນ ຄຳພັນເພັງ ກຳມະການປະຈຳພັກແຂວງ ຮອງເຈົ້າແຂວງ ໄຊຍະບູລີ, ມີທ່ານ ນາງ ພອນສະຫຼີ
ສຸກສະຫວັດ ຮອງຫົວໜ້າສູນສະຖິຕີແຫຼ່ງຊາດ, ມີບັນດາທ່ານເຈົ້່າເມືອງ,ຮອງເຈົ້າເມືອງ, ຫົວໜ້າ, ຮອງຫົວໜ້າພະແນກການ,
ຫົວໜ້າສູນສະຖິຕີ, ຮອງຫົວໜ້າສູນສະຖິຕີປະຈຳແຂວງ,ແລະ ເມືອງ, ຜູ້ຕາງໜ້າຈາກບັນດາພະແນກການ, ຫ້ອງການອ້ອມ
ຂ້າງແຂວງເຂົ້າຮ່ວມ
.
ໃນກອງປະຊຸມທ່ານ ນາງ ສຸລະພັນພິມພາ ພົງສະຫວັດ ຮອງຫົວໜ້າກົມບໍລິການສະຖິຕີ, ສູນສະຖິຕີແຫ່ງຊາດ, ໄດ້ຂຶ້ນຜ່ານບົດສະເໜີກ່ຽວກັບການປັບປຸງກົດໝາຍວ່າດ້ວຍສະຖິຕີ, ນຳສະເໜີຮ່າງກົດໝາຍວ່າດ້ວຍສະຖິຕີສະບັບປັບປຸງ ແລະ ປະເມີນການຈັດຕັ້ງປະຕິບັດກົດໝາຍວ່າດ້ວຍສະຖິຕີ ກອງປະຊຸມໃນຄັ້ງນີ້ເປັນກອງປະຊຸມທີ່ມີຄວາມໝາຍຄວາມສຳຄັນຫຼາຍຕໍ່ການຈັດຕັ້ງປະຕິບັດວຽກງານສະຖິຕີໃນແຕ່ລະຂົງເຂດຂອງ ສປປ ລາວ ພວກເຮົາ, ທັງເປັນການປະເມີນຜົນການຈັດຕັ້ງປະຕິບັດວຽກງານສະຖິຕີ ໃນໄລຍະຜ່ານມາ ເພື່ອຊຸກຍູ້ ແລະ ສົ່ງເສີມໃຫ້ວຽກງານສະຖິຕີ ຢູ່ໃນແຕ່ລະຂົງເຂດ ໄດ້ຖືຈດຕັ້ງປະຕິບັດຢ່າງເປັນລະບົບແລະ ຕໍ່ເນື່ອງ, ເພື່ອຮັບໃຊ້ໃຫ້ແກ່ການວາງນະໂຍບາຍ, ວາງແຜນພັດທະນາເສດຖະກິດ-ສັງຄົມຂອງປະເທດຢ່າງມາດຕະຖານສາກົນ.
ກອງປະຊຸມປະເມີນຜົນການຈັດຕັ້ງປະຕິບັດ ແລະ ປຶກສາຫາລືກ່ຽວກັບການປັບປຸງກົດໝາຍ ວ່າດ້ວຍສະຖິຕິໃນຄັ້ງນີ້ຍັງໄດ້ມີການແລກປ່ຽນຄຳຄິດຄຳເຫັນ, ປະສົບການ ແລະ ຖອດຖອນບົດຮຽນຊຶ່ງກັນ ແລະ ກັນໃນການຈັດຕັ້ງປະຕິບັດວຽກງານສະຖິຕິໃນທຸກຂົງເຂດ ເພື່ອແກ້ໄຂບັນຫາທີ່ພົບພໍ້ ແລະ ຂໍ້ຄົງຄ້າງໃນການເຄື່ອນໄຫວວຽກງານສະຖິຕິແຕ່ລະຂັ້ນ ໂດຍສະເພາະແມ່ນການສະຫຼຸບຕີລາຄາຄືນການຈັດຕັ້ງປະຕິບັດນິຕິກຳດ້ານສະຖິຕິໄລຍະ 5 ປີຜ່ານມາ.
ຂ່າວ: ທອງຈັນ